Rikunarita-ORG/Wikinium huggingface dataset:
# Muttu

Nu **muttu** è na brevi frasa, sprissioni, o nu dittu chi pò teniri na significanza prufunna, comu nu pruverbiu, o puru pò essiri simpricimenti na riga schirzusa, comu na barziletta.

Veni dâ palora "muttiari", chi pò signficari:

1. circari di fari capiri quarchi cosa a quarchidunu usannu allusioni chî signa ndritti, fari cennu; o
2. schirzari, abbuffuniari, babbiari, pigghiari pi fissa, pigghiari 'n giru, ecetra.

Tutti dui palori vennu dû latinu *muttire* chi significa "rummuliari", chi fa puru na rifirenna ô latinu *muttum* chi significa "sonu".
# Forza cintrìfuga

La **forza cintrifuga** è na forza apparenti a cui nu corpu, ca s'attrova ntî nu sistema n rotazzioni uniformi, è suggettu. Nun è propriu na forza, ntô sensu ca la sò manifistazzioni è duvuta â deviazzioni cuntinua e rigulari di lo corpu stissu di li sò cunnizzioni inerziali, ca tinnìssiru a mantinìrlu ntî nu motu rettiliniu uniformi, secunnu appuntu, lu primu principiu dâ dinamica.

La forza centrifuga è usata puru ntî la priparazzioni nnustriali o la sintisi di sustanzi chìmici o farmaceutici.
## Esempi di forza cintrifuga

La forza cintrifuga si pò ussirvari facrimenti taliannu pi esempiu li robbi ca restunu mpiccicati ntô canisciu di na lavatrici quannu chista è ntâ fasi di centrifuga unni lu canisciu furria a vilucitati assai elivata, oppuru quannu nu passiggeru s'attrova ntî na màchina ca fa na curva, chistu senti appuntu na forza ca tenni a mannallu ntâ dirizzioni uppunuta a chidda dâ curva.
# Lingua ebbràica

Pi **lingua ebbràica** si ponnu ntènniri funnamintarmenti dui cosi: l'ebbràicu bìbblicu o clàssicu e l'ebbràicu mudernu ch’è la lingua ufficiali dû statu d’Israeli, e cunta circa 7 miliuna di parranti. Si tratta ‘n pràtica di na stissa lingua pi quantu cci sunnu diffurmitati nutèvuli e è na lingua simìtica, e sìmuli nta chistu a l'àrabbu.

## Storia

Urigginariamenti, la lingua ebbràica era la lingua utilizzata di l’ebbrei quannu ancora campàvanu ‘n maiuranza ‘n Mediu Urienti. Si stima ca circa 2300 anni fa l'ebbràicu cadìu ‘n disusu comu lingua parrata, sustituiuta di l'aramàicu.

Ntê sèculi siquenti, l’ebbrei dâ diàspora cuntinuaru a adupirari sta lingua sulu pî cirimonî riliggiusi. Ntâ vita di tutti li jorna, l’ebbrei si sprimìanu mmeci ‘n lingui lucali o ‘n àutri lingui ebbràichi comu lu *yiddish* o lu ladinu, ca sunnu ‘n riartati di l’ammiscati d’ebbràicu e d’àutri lingui, ca sunnu scrivuti spissu cu l'alfabbetu ebbràicu.

Doppu la nàscita dû Siunismu, si prupunìu di cchiù parti di pigghiari l'ebbràicu comu lingua cutidiana pi l’ebbrei ca mmigràvanu ntâ Palistina. Lu linguista ca mittìu ‘n pràtica la pruposta fu Eliezer Ben Yehuda, n’ebbreu lituanu ch’emigrau ‘n Palistina ntô 1881. Fu iddu a criari palori novi pî cuncetti ligati â vita muderna, ca nta l'Ebbràicu clàssicu nun asistìanu.

L’ebbrei urtudossi nun accittaru nizziarmenti l'idìa d’usari la "lingua santa" ebbràica pâ vita cutidiana, e tutt'oi ‘n Israeli arcuni gruppi d’ebbrei ultra-urtudossi cuntìnuanu a usari lu Yiddish pâ vita d’ogni jornu.

Dittu chistu, l'ebbràicu pigghiau pedi rapidamenti tra li mmigrati ebbrei nunustanti arcuni risistenzi e ntô 1948 addivintau la lingua ufficiali d’Israeli, nzèmmula a l'àrabbu.

Ô jornu d'oi l'ebbràicu è na lingua ca veni usata ‘n tutti li campi dâ vita, nclusa la scenza, puru mantinennu nu liami cu l'ebbràicu clàssicu. Oltri a sta ràdica cci sunnu ô sò nternu nfruenzi ca pruvennu dû yiddish, di l'àrabbu, dû russu e dû ngrisi.

Li cumunitati ebbràichi dâ diàspora cuntìnuanu a parrari àutri lingui, ma l’ebbrei ca si trasfirìscinu ‘n Israeli àppiru a nzignàrisi sta lingua pi putìrisi nzèriri.

## Scrittura e funètica

L'alfabbetu ebbràicu, comu chiddu àrabbu, nun sprimi li vucali, siddu nun sutta forma di signi nichi ca sunnu punuti ô di susu o ô di sutta dî palori, ca comu è gghiè di sòlitu nun vennu utilizzati. Si vidi la vuci alfabbetu ebbràicu pî currispunnenzi funètichi. Comu si va a vìdiri ‘n sequitu, la vucalizzazzioni havi comu è gghiè mpurtanza pû significatu.

## Struttura

Li palori si ricanùscinu nta na ràdica, solitamenti di tri littri, ca veni mudificata cu prifissi, suffissi, nzirimenti e variazzioni vucàlichi assumennu significati diversi. P’asempiu, dâ ràdica KShR, ca sprimi lu cuncettu di culligamentu, dirìvanu li vucàbbuli KaShéR (adattu), KéSheR (cuntattu pirsunali), tiKShoRet (cumunicazzioni); dâ radica KTV (ncìdiri) diriva liKToV (scrìviri), miKTaV (dittatu), KToVet (nnirizzu), KeTuVa (cuntrattu).

## Bibbliografìa
# Cira

*Pi àutri significati di la parola "cira" taliati Cira (disambiguitati)*

La cira custituisci lu matiriali cu cui si fàbbircanu tutti li tipa di cannìli.
La **cira** è na sustanza modda e gialinusa prudutta dî lapi pi custruiri li favu, prasmàbbili a lu caluri, usata pi fàciri cannili, cusmètici, ecc.
# Rocca

La **rocca** è na furtizza custruita ntôn locu àutu e scuscisu.

Sta vuci è na difinizzioni sìmprici di na palora n sicilianu. Lu sò cuntinutu pò èssiri migghiuratu.

| Lingua Siciliana |
| --- |
| Cosi di tutti jorna - Azzioni umani - Prufissioni - Sprissioni Tipici - Lingua Siciliana |
# Palizzata

La **palizzata** è na custruzzioni difinsiva, nu muru furmatu cu pali n lignu cunficcati nnû tirrinu.

## Tipica custruzzioni

Ê na custruzzioni cumposta di trunchi d'àrbulu di nichi e menze diminsioni uniti virticarmenti, sinza spazziu tra ri iddi. I trunchi cu na punta ncapu, vinìanu cunficcati nnû tirrinu e a li voti nfurzati cu àutri custruzzioni. L'altizza di na palizzata cancia di picca metri a deci metri. Comu custruzzioni difinsiva li palizzati vinninu spissu utilizzati nzemmula cu travagghi di scavu.

Li palizzati eranu boni pi li furtizzi o àutri furtificazzioni custruuti di primura, da lu mumentu ca eranu di lignu, putìanu èssiri custruiti n vilucitati. Vinni dimustratu ca eranu ncisivi nnû cunflitti a brevi durata, pirò a causa di la custruzzioni n lignu, eranu facili da distruggiri cu lu focu e li màchini d'assèdiu. Spissu na palizzata putìa èssiri custruuta ntornu a nu casteddu, finu a quannu nun fussi erettu nu muru n petra, comu spissu vinìa nnà Nova Francia.

## Usu

Li greci e li rumani criaru palizzati pi pruteggiri lu loru campu militari, lu stòricu Titu Liviu, discrivi lu metudu grecu comu nfiriuri a chiddu di rumani duranti la sicunna guerra di Macidonia. Chiddi ri greci eranu troppu granni pi putiri èssiri traspurtati cu facilitati, e troppu luntani, facilitannu lu nimicu ca criava nu spazziu pi tràsiri. Ô cuntrariu chiddi di rumani eranu cchìu nichi, ma custruuti cchìu vicini, rinnennu cchìu difficili l'attaccu nimicu.

L'usu di palizzata vinni fattu puru nnû sud-est dî Stati Uniti, comu pi èsempiu nnû situ di Cahokia n Collinsville (Illinois). Na palizzata di lignu cu na seri di turri di vinni truvatu a lu Tumulu dû Monacu e lu Grand Plaza. Archioluggi truvaru provi dî palizzati duranti li scavi dâ zona, e la prova ca foru custruuti cchìu voti n àutri pusizzioni. Nna l'Àfrica dû Sud nveci oggi addivintau nu mezzu pi priviniri la criminalitati.

## Àutri pruggetti
# Caverna

Caverna
Caverna
La **caverna** (o **grutta**) è na cavitati antìca scavata ntô solu o ntâ roccia d'aggenti naturali, speci stisa cchiù 'n larichizza ca n prufunnitati.
# Currenti elettrica

La **currenti elettrica** è nu finominu elettricu chi cunsisti ntî nu spustamentu di elettroni ntî nu filu cunnutturi. La currenti elettrica è pruduciuta di na diffirenza di enirgia putinziali elettrica chi fa mòviri l'elittroni ntî na dirizzioni sula. Grazzi a stu muvumentu certi sistemi o machini basati supra nu funziunamentu elettricu, comu pi esempiu l'elettrudumestici dâ casa, trasformunu la currenti ntî àutri formi di enirgia (caluri, luci, travagghiu miccanicu, sonu).

La currenti elettrica pò essiri cuntinua o altirnata.
# Focu

Lu **focu** è lu nzemi di l'effetti di caluri e di luci, risi sinzìbbili dî ciammi, prudutti dâ cummustioni di matiriali sòlidi, lìquidi o gassusi.

Nu ncenniu causatu dû focu
P'aḍḍumari lu focu, si po usari n'azzarinu.

## Etimoluggìa

La palora "focu" veni dû latinu *focus* ca 'n principiu nnicava lu *fucaloru* e cû tempu sustituìu, lu tèrmini *ignis* ca avìa lu veru significatu di focu. Sicunnu ê ricustruzziona lìnguistichi, pari allazzatu ô verbu latinu *foveo* e ô grecu φῶς, *phṑs*, zoè «luci».

## Storia

Cuntrullari lu focu fu una ntra li primi granni canuscenzi mparati dû gèniri umanu, e assai prubabbirmenti chiḍḍa cchiù ùtili ntâ lotta pâ supravivenza dî primi omìnidi. L'abbilità di cuntrullari lu focu è una ntra li principali carattarìstichi ca distìnguinu l'omu di l'autri animali. La capacità dû focu di ginirari luci e caluri rinnìu pussìbbili migrazziona ammeri climi cchiù friddi e detti all'òmini la pussibbilità di còciri lu manciari. Li signala pruduciuti cû focu custitujeru nu primitivu usu dû focu comu menzu di cumunicazzioni. L'usu dû focu pi còciri l'argilla a tempi antichi purtau â mminzioni dâ ciramica. Sparti, lu focu rinnìu pussìbbili lu sbiluppu dâ mitaḍḍurgìa.

Nun si canusci esattamenti lu pirìudu quannu l'omu accuminzau a dumisticari lu focu. Na tistimunianza certa s'attrova nta na caverna a Zhoukoudian ('n Cina) unni su' prisenti resti di cummustioni a nomu di *Homo erectus* ca acchiana a circa 400.000 anni nnarrè. Ô stissu pirìudu acchiànanu macari autri tistimunianzi di usu dû focu nta nu situ archiulòggicu a Torralba (Spagna).

L'Homo sapiens adunca cuntinuau a usari lu focu comu nu strumentu funnamintali ntall'amministrazzioni dû territoriu. P'esempiu li sbisesti pratarìi ntâ Mèrica Sittintriunali sunnu lu risurtatu dî pràtichi dî Nativi Miricani di sbampari li furesti câ scuciuni di favuriri lu pàsculu dî bisonti. Midemma, l'aburìggini di l'Australia nzinu all'Ottucentu sburgìanu pràtichi di disboscamentu pi favuriri la caccia di sarbaggina.
# Tuareg

La manera tipica di cummigghiarisi dê tuareg.
Li **tuareg** sunnu nu pòpulu ca occupa na suprifici disÈrtica assai granni tra li stati dû Mali, dû Burkina Fasu, di l'Algirìa dû sud, di lu Niger e di la Libbia dû sud. Tra li cità cchiù mpurtanti di la cultura tuarge c'è senza dubbiu Timbuctù chi pi sèculi fu nu centru di cultura famusu ntî tutta l'Africa sittintriunali, e la cui fama agghicau puru n Europa, n sèquitu â tistimunianza diretta di Liuni l'Africanu.
# Miliardu

| 1 000 000 000 |
| --- |
| Cardinali | Miliardu
 |
| Urdinali | Miliardesimu
 |
| Fatturi | 1 000 000 000 = 29 × 59 |
| Nummaru binariu | 11 1011 1001 1010 1100 1010 0000 0000
 |
| Nummaru esadecimali | 3B9ACA00
 |
| Valuri di funzioni aritmetiche |
|

|  |
| --- |
| φ(1 000 000 000) = 400000000 |
| τ(1 000 000 000) = 100 |
| σ(1 000 000 000) = 2497558338 |
| π(1 000 000 000) = 50847534 |
| μ(1 000 000 000) = 0 |
| *M*(1 000 000 000) = n.d. |

 |

U **miliardu** (**1 000 000 000**, o **109**) eni u nùmmuru naturali doppu u 999 999 999 e prima dû 1 000 000 001; ntô Sistema 'ntirnazziunali di unitati di misura u prifissu pì lu miliardu eni giga. Currìspunni a 1000 miliuni.

Nnà maggior parti di li lingui rumanzi na parola simili a *miliardu* innìca na quantitati di 109. Nnè paisi anglusassini e nnà li Stati Uniti dâ Mèrica, l'equivalenti *milliard* eni carutu ìn disusu e si usa a lu sò postu l'esprìssioni *billion*. Ciò pò gìnirare assai cunfusioni, picchì lu sicilianu *biliuni* innìca na quantitati mille voti cchìu granni, cioè 1012, e servi fari attìnzioni ntô tradurri da na lingua a l'avutra.

## Talìa puru

* 1000
* Miliuni
* Biliuni
* Biliardu
* Triliuni
* Triliardu
* Quadriliuni
* Quadriliardu
* Deciliuni
* Centiliuni
* Scala lunca e scala curta
* Fantastiliuni
* Fantastiliardu
* Googol
* Googolplex
* Megistone
* Nùmmaru di Graham
# Ducumintariu

Lu **ducumintariu** è un gèniri cinematugràficu chi si basa supra mmàggini piggghiati dâ rialità.

L'organizzazzioni, la struttura e lu tema di li mmàggini e di li soni ditèrmina lu tipu di ducumintariu.
# Curtumitraggiu

Un **curtumitraggiu** è na pillìcula ca havi picca durata, normalmenti sutta li 15 minuti. Lu nomu *curtumitraggiu* veni giustu di la durata di la lunghizza di la pillìcula ca, 'n linguaggiu cinimatugràficu, si dici *mitraggiu*.